CELEX: 32005R2158
Language: bg
Date: 2005-12-23 00:00:00
Title: Регламент (EО) № 2158/2005 на Комисията от 23 декември 2005 година за изменение на Регламент (ЕО) № 32/2000 на Съвета относно продължение на тарифни квоти на Общността, отворени за артикули ръчна изработка от юта и кокосово влакно

Важна правна забележка

|

32005R2158

Официален вестник n° L 342 , 24/12/2005 стр. 0061 - 0061

		20051223Регламент (EО) № 2158/2005 на Комисиятаот 23 декември 2005 годиназа изменение на Регламент (ЕО) № 32/2000 на Съвета относно продължение на тарифни квоти на Общността, отворени за артикули ръчна изработка от юта и кокосово влакноКОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Регламент (ЕО) № 32/2000 на Съвета от 17 декември 1999 г. за въвеждане и управление на тарифни квоти на Общността, обвързани в ГАТТ, както и някои други тарифни квоти на Общността, и за установяване на подробни правила във връзка с уточняването на квотите, и за отмяна на Регламент (ЕО) № 1808/95 на Съвета [1], и по-специално член 9, параграф 1, буква б), второ тире от него,като има предвид, че:(1) Съгласно предложението, което Общността депозира в рамките на Конференцията за търговия и развитие на Обединените нации и успоредно с нейната схема за общи преференции, Общността въведе през 1971 г. тарифни преференции за ръчно изработени артикули от юта и кокосови влакна, произхождащи от някои развиващи се страни. Тези преференции бяха под формата на прогресивно намаляващи ставки от общата митническа тарифа и пълно суспендиране на митото от 1978 г. до 31 декември 1994 г.(2) След влизането в сила на системата за общи преференции през 1995 г. Общността предприе самостоятелно отваряне на тарифни квоти с нулева ставка за определени количества ръчно изработени артикули от юта и кокосови влакна. Тарифните квоти, въведени за тези продукти с Регламент (ЕО) № 32/2000 бяха продължени до 31 декември 2005 г. с Регламент (ЕО) № 25/2005 на Комисията [2].(3) Тъй като схемата за общи преференции беше продължена до 31 декември 2008 г. с Регламент (ЕО) № 980/2005 на Съвета от 27 юни 2005 г. относно прилагането на схема на общи тарифни преференции [3], целесъобразно е да се продължи също до 31 декември 2008 г. режима на тарифните квоти за количества ръчно изработени артикули от юта и кокосови влакна.(4) Следователно Регламент (ЕО) № 32/2000 следва да бъде съответно изменен.(5) Мерките, предвидени в настоящия регламент, са в съответствие със становището на Комитета по митническия кодекс,ПРИЕ НАСТОЯЩИЯ РЕГЛАМЕНТ:Член 1В приложение III към Регламент (ЕО) № 32/2000, поредни номера 09.0107, 09.0109 и 09.0111, в петата графа ("период на квотата"), изразът "от 1.1.2005 г. до 31.12.2005 г." се заменят с израза "от 1.1.2006 г. до 31.12.2006 г., от 1.1.2007 г. до 31.12.2007 г. и от 1.1.2008 г. до 31.12.2008 г.".Член 2Настоящият регламент влиза в сила на третия ден след датата на публикуването му в Официален вестник на Европейския съюз.Той се прилага от 1 януари 2006 г.Настоящият регламент е задължителен в своята цялост и се прилага пряко във всички държави-членки.Съставено в Брюксел на 23 декември 2005 година.За КомисиятаLászló KovácsЧлен на Комисията[1] ОВ L 5, 8.1.2000 г., стр. 2. Регламент, последен изменен с Регламент (ЕО) № 1102/2005 на Комисията (ОВ L 183, 14.7.2005 г., стр. 65).[2] ОВ L 6, 8.1.2005 г., стр. 4.[3] ОВ L 169, 30.6.2005 г., стр. 1.--------------------------------------------------